[{"text_idx": "#000003", "text": "Armeenia su\u0308u\u0308distab Aserbaidz\u030caani relvarahu rikkumises"}, {"text_idx": "#000004", "text": "Armeenia ja Aserbaidz\u030caani vahel suurenevad ja\u0308lle pinged, Bakuu toetatud meeleavaldajad blokeerisid olulise Lats\u030cini koridori, mis u\u0308hendab Armeeniat Ma\u0308gi-Karabahhiga. Armeenia peaminister Nikol Pas\u030cinjan teatas neljapa\u0308eval, et Aserbaidz\u030caan rikkus 2020. aastal so\u0303lmitud rahulepingut."}, {"text_idx": "#000005", "text": "Lats\u030cini koridor on ainus maismaau\u0308hendus Armeenia ja Ma\u0308gi-Karabahhi piirkonna vahel. Armeenia leiab, et Aserbaidz\u030caan saatis piirkonda protestijad, et blokeerida Jerevani juurdepa\u0308a\u0308s piirkonda."}, {"text_idx": "#000006", "text": "Bakuu aga eitab, et saatis kohale meeleavaldajad. Protestijad va\u0308idavad, et nad on keskkonnakaitsjad vahendas Rferl."}, {"text_idx": "#000007", "text": "Piirkonnas paiknevad ka Venemaa so\u0303durid. Venemaa va\u0308lisministeeriumi pressiesindaja Maria Zahharova va\u0308ljendas olukorra pa\u0308rast muret ja avaldas lootust, et liiklus Lats\u030cini koridoris taastub."}, {"text_idx": "#000008", "text": "\"Venemaa kaitseministeerium ja rahuvalvekontingent on olukorra leevendamiseks teinud palju to\u0308o\u0308d ja ootame, et la\u0308hitulevikus taastub transpordiu\u0308hendus ta\u0308ielikult,\" va\u0308itis Zahharova."}, {"text_idx": "#000009", "text": "Armeenia peaminister Nikol Pas\u030cinjan teatas, et Aserbaidz\u030caan rikkus 2020. aastal so\u0303lmitud rahulepingut. Ma\u0308gi-Karabahhis on nu\u0308u\u0308d puudus autoku\u0308tusest, esmatarbekaupadest ja ravimitest."}, {"text_idx": "#000010", "text": "Aserbaidz\u030caani meedia teatel no\u0303uavad nu\u0308u\u0308d protestijad, et Bakuu kehtestaks kontrolli Lats\u030cini koridori u\u0308le."}, {"text_idx": "#000011", "text": "Ma\u0308gi-Karabahhis elavad etnilised armeenlased. Rahvusvahelise o\u0303iguse kohaselt kuulub piirkond Aserbaidz\u030caani koosseisu ning see on tekitanud pingeid kahe riigi vahel."}, {"text_idx": "#000012", "text": "1990. aastatel toimunud so\u0303ja ka\u0308igus vallutasid Armeenia ja Ma\u0308gi-Karabahhi va\u0308ed piirkonna ja u\u0308mbritsevad alad, kuid Aserbaidz\u030caan vallutas need 2020. aasta so\u0303ja ka\u0308igus suuresti tagasi."}, {"text_idx": "#000013", "text": "Armeenia president: julgeolekulepped Aserbaidz\u030caani ru\u0308nnaku ajal ei toiminud"}, {"text_idx": "#000016", "text": "Eesti tennisemeeskond langes Davise karikasarjas astme vo\u0303rra madalamale"}, {"text_idx": "#000018", "text": "Luurejuht Budanov saab Ukraina uueks kaitseministriks"}, {"text_idx": "#000019", "text": "Reznikov: Venemaa suurpealetung vo\u0303ib alata juba veebruaris"}, {"text_idx": "#000023", "text": "So\u0303ja: 346. pa\u0308ev: Zelenski so\u0303nul muutub olukord rindel raskemaks"}, {"text_idx": "#000025", "text": "Vo\u0303lgnikest Vene kodanike korterite vo\u0303o\u0303randamine muutus lihtsamaks"}, {"text_idx": "#000026", "text": "USA tulistas oma o\u0303huruumis hulkuva Hiina o\u0303hupalli alla"}, {"text_idx": "#000027", "text": "Vene naftale seatud piirangute to\u0303ttu vo\u0303ib Soome lahe keskkond ohtu sattuda"}, {"text_idx": "#000031", "text": "Esmaspa\u0308ev tuleb sajuta ja temperatuur to\u0303useb plusspoolele"}, {"text_idx": "#000042", "text": "USA tulistas alla oma o\u0303huruumis hulkuva Hiina o\u0303hupalli"}, {"text_idx": "#000045", "text": "Vo\u0303rumaal vallutatakse Eesti 20 ko\u0303rgeimat tippu"}, {"text_idx": "#000046", "text": "Vene majandus vo\u0303ib muutuda Hiina ju\u0308aanist so\u0303ltuvaks"}]